Toate modurile în care inflația îți scoate bani din buzunar. Scumpirile care nu se văd în cifrele oficiale, cel mai greu de combătut
Viața a devenit constant mai scumpă în ultimii ani, iar, în România, inflația nu dă încă semne suficiente de încetinire. Deși de obicei este exprimată într-un singur procent, inflația ascunde mișcări foarte diferite de prețuri. În plus, pe lângă binecunoscuta creștere de prețuri la produsele de la raft, există și alte fenomene care îi fac pe oameni să scoată mai mulți bani din buzunar, uneori poate chiar fără să își dea seama.